અમદાવાદ એરપોર્ટ ઉપર અંદાજે દોઢ દાયકા બાદ રન વે રિ કાર્પેટિંગ કરવાની કામગીરી કરવાનું અાયોજન એરપોર્ટ અોથોરિટી અોફ ઈન્ડિયા દ્વારા હાથ ધરાયું હતું. જે અંતર્ગત એરપોર્ટના રન વેના રિ કાર્પેટિંગની કામગીરી માટે એરપોર્ટ અોથોરિટી દ્વારા રૂ. 47 કરોડના અા કામનું ટેન્ડર બહાર પડાયું હતું. જેને ‍દિલ્હીથી ક્લિયરન્સ મળી જતાં એરપોર્ટના રન વેનું રિ કાર્પેટિંગ ગત તા. 25 ફેબ્રુઅારીથી શરૂ કરવામાં અાવ્યું છે. અા કામગીરી બે તબક્કામાં પૂર્ણ કરવામાં અાવશે.